CELEX: 52017PC0635
Language: et
Date: 2017-11-03
Title: Ettepanek: NÕUKOGU OTSUS transpordiühenduse asutamise lepinguga loodud ministrite nõukogus Euroopa Liidu nimel võetava seisukoha kohta

EUROOPA KOMISJON
            Brüssel,3.11.2017
            COM(2017) 635 final
            2017/0278(NLE)
            Ettepanek:
            NÕUKOGU OTSUS
            transpordiühenduse asutamise lepinguga loodud ministrite nõukogus Euroopa Liidu nimel võetava seisukoha kohta
            
               
         
         
            
               SELETUSKIRI
            
            
               1.ETTEPANEKU SISU
            
            
               Käesolevas ettepanekus käsitletakse otsust, millega kehtestatakse transpordiühenduse asutamise lepinguga loodud ministrite nõukogus Euroopa Liidu nimel võetav seisukoht seoses transpordiühenduse alalise sekretariaadi (edaspidi „sekretariaat“) asukohta käsitleva otsuse kavandatud vastuvõtmisega.
            
            
               2.ETTEPANEKU TAUST
            
            
               2.1Transpordiühenduse asutamise leping
            
            
               Lääne-Balkani osalistega (Albaania, Bosnia ja Hertsegoviina, Kosovo
                  1* (edaspidi „Kosovo“), endise Jugoslaavia Makedoonia vabariigi, Montenegro ja Serbiaga) sõlmitud transpordiühenduse asutamise lepingu ingliskeelsele versioonile kirjutasid Triestes 12. juulil 2017 alla Lääne-Balkani riikide kuuenda tippkohtumise raames kõik osalised, v.a Bosnia ja Hertsegoviina, kes kirjutas sellele tekstile alla 18. septembril 2017 Brüsselis. Transpordiühenduse asutamise lepingu teistele keeleversioonidele kirjutasid osalised alla 9. oktoobril 2017. Pärast allkirjastamist kohaldatakse transpordiühenduse asutamise lepingut ajutiselt vastavalt selle artikli 41 lõikele 3. Liidu puhul on ajutine kohaldamine ette nähtud nõukogu otsusega transpordiühenduse asutamise lepingu Euroopa Liidu nimel allkirjastamise ja selle ajutise kohaldamise kohta
                  2
               .
            
            
               Euroopa Liit on transpordiühenduse asutamise lepingu osaline.  
            
            
               2.2Ministrite nõukogu
            
            
               
                  Ministrite nõukogu on loodud transpordiühenduse asutamise lepingu artikliga 21, et tagada selles sätestatud eesmärkide saavutamine. Ministrite nõukogu ülesanded on järgmised:
               
            
            
               –a) anda üldisi poliitikajuhiseid;
            
            
               –b) vaadata läbi transpordiühenduse asutamise lepingu rakendamisel saavutatud edu; sh võtta järelmeetmeid sotsiaalfoorumi esitatud ettepanekute suhtes;
            
            
               –c) esitada arvamusi sekretariaadi direktori ametisse nimetamise kohta ning
            
            
               –d) teha otsus sekretariaadi asukoha kohta.
            
            
               
                  Ministrite nõukokku kuulub iga lepinguosalise üks esindaja. Vaatlejana võivad osaleda kõik ELi liikmesriigid. Otsuseid tehakse konsensuse alusel, kui ei ole sätestatud teisiti.
               
            
            
               2.3Ministrite nõukogu kavandatav õigusakt
            
            
               
                  Oma esimesel kohtumisel peaks ministrite nõukogu võtma vastu otsuse transpordiühenduse asutamise lepingu artikliga 28 loodud sekretariaadi asukoha kohta. See otsus on transpordiühenduse asutamise lepingu õigeaegse rakendamise seisukohast oluline.
               
               
                  Sekretariaadi asukohta käsitlev otsus on esimene tähtis samm transpordiühenduse asutamise lepingu tõhusal rakendamisel. Sekretariaadil on võtmeroll transpordiühenduse asutamise lepingu rakendamise toetamisel ja on oluline, et sekretariaat oleks varsti täielikult toimiv. Võttes arvesse kõigi piirkondlike partnerite esialgset poliitilist kokkulepet ja Euroopa Liidu võimalikku nõustumist, on tõenäoline, et ministrite nõukogus jõutakse kooskõlas transpordiühenduse asutamise lepingu artikli 21 punktiga d vajalikule üksmeelele selles, et sekretariaadi asukohaks saab Belgrad. 
               
               
                  Kavandatud otsus muutub osalistele õiguslikult siduvaks vastavalt transpordiühenduse asutamise lepingu artikli 21 punktile d, mille kohaselt ministrite nõukogu otsustab sekretariaadi asukoha.
               
            
            
               3.LIIDU NIMEL VÕETAV SEISUKOHT
            
         
         
            
               Tehakse ettepanek toetada alalise sekretariaadi asukohana Belgradi. Seda varianti toetavad laialdaselt Kagu-Euroopa osalised ning kuna Belgrad asub ühe kõnealuse osalise territooriumil, siis on tõenäoline, et see aitab kaasa transpordiühenduse asutamise lepingu edukale rakendamisele.
            
            
               Seoses sellega tuleb meeles pidada, et transpordiühenduse asutamise leping on üks teguritest, mis võib aidata tugevdada piirkondlikku koostööd Lääne-Balkani riikidega, nagu on selgitatud komisjoni esitatud nõukogu otsuse ettepanekus transpordiühenduse asutamise lepingu allakirjutamise kohta [COM(2017)324 (final), punkt „Üldine taust“].  
            
            
               Vastavalt transpordiühenduse asutamise lepingu artikli 21 punktile d teeb ministrite nõukogu otsuse sekretariaadi asukoha kohta konsensuse alusel. Kuna liit on osaline, siis on vaja liidu seisukohta.
            
            
               4.ÕIGUSLIK ALUS
            
            
               4.1Menetlusõiguslik alus
            
            
               4.1.1 Põhimõtted
            
            
               
                  Euroopa Liidu toimimise lepingu artikli 218 lõikes 9 on sätestatud, et „[n]õukogu võtab komisjoni [...] ettepaneku põhjal vastu otsuse, millega […] kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku.“
               
               
                  Mõiste „õigusliku toimega aktid“ hõlmab akte, millel on õiguslikud tagajärjed asjaomase organi suhtes kehtiva rahvusvahelise õiguse normide alusel. Siia hulka kuuluvad ka sellised õiguslikud vahendid, mis ei ole rahvusvahelise õiguse kohaselt siduvad, aga mis „võivad mõjutada otsustavalt liidu seadusandja vastu võetud õigusaktide sisu“
                     3
                  .
               
            
            
               4.1.2 Kohaldamine käesoleval juhul
            
            
               Ministrite nõukogu on lepinguga, s.t transpordiühenduse asutamise lepinguga, loodud organ.
            
            
               Käesolev õigusakt, mis ministrite nõukogul tuleb vastu võtta, on õigusliku toimega õigusakt. Kavandatud õigusakt muutub rahvusvahelise õiguse kohaselt siduvaks kooskõlas transpordiühenduse asutamise lepingu artikli 21 punktiga d.
            
            
               Kavandatud õigusaktiga ei täiendata ega muudeta lepingu institutsioonilist raamistikku.
            
            
               Ettepanekus esitatud otsuse menetlusõiguslik alus on seega Euroopa Liidu toimimise lepingu artikli 218 lõige 9.
            
            
               4.2Materiaalõiguslik alus
            
            
               4.2.1.Põhimõtted
            
            
               ELi toimimise lepingu artikli 218 lõike 9 kohaste otsuste materiaalõiguslik alus sõltub eelkõige selle kavandatava õigusakti eesmärgist ja sisust, mille kohta liidu nimel seisukoht võetakse. Kui kavandatava aktiga taotletakse kahte eesmärki või reguleeritakse kahte valdkonda ning üht neist võib pidada peamiseks, samas kui teine on kõrvalise tähtsusega, peab ELi toimimise lepingu artikli 218 lõike 9 kohasel otsusel olema üksainus materiaalõiguslik alus, st peamise või ülekaaluka eesmärgi või valdkonna tõttu nõutav õiguslik alus.
            
            
               Kui kavandatava aktiga taotletakse mitut eesmärki või reguleeritakse mitut valdkonda, mis on üksteisega lahutamatult seotud ning millest ükski ei ole võrreldes teistega kõrvalise tähtsusega, tuleb erandina nimetada ELi toimimise lepingu artikli 218 lõike 9 kohase otsuse materiaalõigusliku alusena mitu vastavat õiguslikku alust.
            
            
               4.2.2.Kohaldamine käesoleval juhul
            
            
               Kavandatav õigusakt, milles käsitletakse sekretariaadi asukohta, on organisatoorset laadi ja seega vajalik transpordiühenduse asutamise lepingu nõuetekohaseks toimimiseks. Transpordiühenduse asutamise lepingu eesmärgid ning osad hõlmavad maantee-, raudtee- ja siseveetransporti, mis on Euroopa Liidu toimimise lepingu artikliga 91 hõlmatud transpordiliigid, ning meretransporti, mis on hõlmatud Euroopa Liidu toimimise lepingu artikli 100 lõikega 2. Tulenevalt selle horisontaalsest laadist hõlmab kavandatav õigusakt kõiki neid elemente. Kõik need elemendid on omavahel lahutamatult seotud ja ükski neist ei ole võrreldes teistega kõrvalise tähtsusega.
            
            
               
                  Seepärast moodustavad esildatud otsuse materiaalõigusliku aluse järgmised sätted: Euroopa Liidu toimimise lepingu artikkel 91 ja artikli 100 lõige 2.
               
            
         
         
            
               
                  4.3
                        Järeldus
               
               
                  Ettepanekus esitatud otsuse õigusliku aluse peaks seega moodustama Euroopa Liidu toimimise lepingu artiklid 91 ja artikli 100 lõige 2 koostoimes Euroopa Liidu toimimise lepingu artikli 218 lõikega 9.
               
               
            
            
               
            
               2017/0278 (NLE)
            
            
               Ettepanek:
            
            
               NÕUKOGU OTSUS
            
            
               transpordiühenduse asutamise lepinguga loodud ministrite nõukogus Euroopa Liidu nimel võetava seisukoha kohta
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 91 ja artikli 100 lõiget 2 koostoimes artikli 218 lõikega 9,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Transpordiühenduse asutamise lepingu allkirjastas liit vastavalt nõukogu otsusele 
                  4
               .
            
            
               (2)Transpordiühenduse asutamise lepingu artikli 41 lõike 3 kohaselt kohaldatakse transpordiühenduse asutamise lepingut ajutiselt alates [XXX] Euroopa Liidu ja XXX vahel.
            
            
               (3)Vastavalt transpordiühenduse asutamise lepingu artikli 21 punktile d teeb ministrite nõukogu otsuse sekretariaadi asukoha kohta.
            
            
               (4)On asjakohane kehtestada liidu nimel ministrite nõukogus võetav seisukoht, kuna alalise sekretariaadi asukoha otsus on liidu jaoks siduv.
            
            
               (5)On asjakohane toetada alalise sekretariaadi asukohana Belgradi. Seda varianti toetavad laialdaselt Kagu-Euroopa osalised ning kuna Belgrad asub ühe kõnealuse osalise territooriumil, siis on tõenäoline, et see aitab transpordiühenduse asutamise lepingu edukale rakendamisele kaasa,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Ministrite nõukogu esimesel kohtumisel liidu nimel võetav seisukoht põhineb ministrite nõukogu otsuse eelnõul, mis on lisatud käesolevale otsusele.
            
         
         
            
            
               Väiksemaid muudatusi nimetatud otsuse eelnõus võivad liidu esindajad ministrite nõukogus teha ilma nõukogu täiendava otsuseta.
            
            
               Artikkel 2
            
            
               Käesolev otsus on adresseeritud komisjonile.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  *See nimetus ei piira Kosovo staatust käsitlevaid seisukohti ning on kooskõlas ÜRO Julgeolekunõukogu resolutsiooniga 1244/1999 ja Rahvusvahelise Kohtu arvamusega Kosovo iseseisvusdeklaratsiooni kohta.
               
               
                  
                     (2)
                  CSST/2017/10301, http://register.consilium.europa.eu/content/out?lang=en&typ=SET&i=ADV&RESULTSET=1&DOC_ID=10301/17|10301/*/17&DOC_LANCD=FR&ROWSPP=25&NRROWS=500&ORDERBY=DOC_DATE+DESC
               
               
                  
                     (3)
                  Euroopa Liidu Kohtu otsus, 7.10.2014, Saksamaa vs. nõukogu, C-399/12, ECLI:EU:C:2014:2258, punktid 61–64. 
               
               
                  
                     (4)
                  ELT L , , lk .
               
            
      
    ---documentbreak--- 
      
         
               EUROOPA KOMISJON
            Brüssel,3.11.2017
            COM(2017) 635 final
            LISA
            järgmise dokumendi juurde:
            Nõukogu otsus
            transpordiühenduse asutamise lepinguga loodud ministrite nõukogus Euroopa Liidu nimel võetava seisukoha kohta
            
               
         
         
            
               LISA
            
            
               [Käesolev otsuse eelnõu lisatakse nõukogu otsusele]
            
            
               TRANSPORDIÜHENDUSE MINISTRITE NÕUKOGU
            
            
               OTSUSE EELNÕU NR 2017/1
            
            
            
               D/2017/1/MC-TC … 2017: transpordiühenduse alalise sekretariaadi asukoha kohta
            
            
            
               TRANSPORDIÜHENDUSE MINISTRITE NÕUKOGU,
            
            
               võttes arvesse transpordiühenduse asutamislepingut, eriti selle artikli 21 punkti d,
            
            
            
               ON TEINUD JÄRGMISE OTSUSE:
            
            
               Ainus artikkel
            
            
               Transpordiühenduse alalise sekretariaadi asukoht on Belgrad.
            
            
            
               Brüssel, … 2017
            
            
            
               Ministrite nõukogu nimel
            
            
               ……………………………